**ОБЩИНСКА ИЗБИРАТЕЛНА КОМИСИЯ - ДРЯНОВО**

П Р О Т О К О Л

№ 26

Днес, 03.10.2015 г., в 15:00 часа се проведе заседание на Общинската избирателна комисия – Дряново при следния дневен ред:

1.Обсъждане постъпила жалба от Стефан Янков Енчев, представляващ ПП „Партия на зелените“ Дряново относно използване на обществен ресурс за целите на предизборната кампания от МК „Заедно за Дряново (Реформаторски блок и Българска нова демокрация)“ - използване на сградата паметник на културата като предизборен клуб.

Докладва: Секретар на ОИК.

2. Обсъждане постъпила жалба от Стефан Янков Енчев, представляващ ПП „Партия на зелените“ Дряново относно безплатно използване на „…… публичен административен ресурс, в това число база данни от всички видове регистри, които се поддържат в общината…..“.

Докладва: Секретар на ОИК.

По точка 1 от дневния ред:

Постъпила е жалба с вх.№107/02.10.2015 г. от Стефан Янков Енчев, представляващ ПП „Партия на зелените“ Дряново относно използване на обществен ресурс за целите на предизборната кампания от МК „Заедно за Дряново (Реформаторски блок и Българска нова демокрация)“ - използване на сградата паметник на културата като предизборен клуб. Представен е и диск със снимки на Ромуновата къща в град Дряново, чиято фасада е облепена с плакати на листи за общински съветници и кандидата за кмет д – р Иван Николов. Претендира се, че е извършено нарушение на чл. 183 ал 3 и ал 4 от ИК като е използван обществен ресурс – паметник на културата за целите на предизборната кампания. Твърди се, че за да бъдат поставени тези агитационни материали на сграда – паметник на културата, общинска собственост, това реално означава, че кметът на общината (или изпълняващият правомощията му към момента) е дал изричното си съгласие за това. Твърди се също така, че собственикът община Дряново не полага необходимите грижи за имота като паметник на културата, а дори напротив го излага на риск от погиване.

Във връзка с изложените от жалбоподателя твърдения, ОИК намира, че следва да се извърши проверка в общинска администрация Дряново относно собствеността на „Ромуновата къща“, обявена ли е за паметник на културата и откога, както и има ли налични сключени договори за наем.

По точка 2 от дневния ред:

Постъпила е жалба с вх.№108/02.10.2015 г. от Стефан Янков Енчев, представляващ ПП „Партия на зелените“ Дряново относно използване на „…… публичен административен ресурс, в това число база данни от всички видове регистри, които се поддържат в общината…..“. ОИК след като се запозна с наличната документация установи, че д- р Иван Николов (досегашен кмет на община Дряново и кандидат за трети мандат) съгласно изискванията на ИК към момента на подаване на жалбата е във отпуск. На този етап няма доказателства затова, че е използвал административния ресурс на общинска администрация в хода на предизборната си кампания. Обстоятелството, че е посещавал сградата на община Дряново не означава, че с това е извършил нарушение на ИК и че е използвал административния капацитет. Сградата на община Дряново е достъпна за всички граждани, включително и за кандидатите за кметове в МИ – 2015 г. Липсата на категорични доказателства относно твърдяното нарушение, мотивира комисията да приеме решение, с което да остави без уважение искането за задължаване на кандидата за кмет д – р Иван Николов „…..да преустанови ежедневните си посещения в сградата на община Дряново…..“.

След обсъждане на темите по дневния ред, ОИК взе следните:

**РЕШЕНИЯ:**

1.Да се установи твърдението на жалбоподателя. След приключване на проверката в общинска администрация Дряново относно собствеността на „Ромуновата къща“, обявена ли е за паметник на културата и откога, както и има ли налични сключени договори за наем, ще се вземе окончателно решение по жалбата.

2.Остава без последствия жалбата на Стефан Янков Енчев, представляващ ПП „Партия на зелените“ Дряново като недоказана.

**ПРЕДСЕДАТЕЛ:** Ирина Стайкова ……………………………………………..

**СЕКРЕТАР:** Цанко Цанев ………………………………………………

**ЗАМЕСТНИК – ПРЕДСЕДАТЕЛ**: Мирослава Пенчева ………………………………………………

**ЧЛЕНОВЕ:**

Николинка Колчева …………………………………….………..

Костадин Христов …………………………………….………..

Недка Витанова ………………………..……….….…………

Вяра Стоянова ……………………………………………….

Ценка Костова …………………….……………...………..

Нели Иванова ……………………………….……………..

Михаил Колев ……………………………..………………..

Десислава Заевска – Георгиева ………………………………………..…….